बे मेलेमजिबि मेलाव गुबुन हारिनिफ्राय सा 30 सुबुंफोरा नुजाथिदों आरो बे हाबाफारियाव मोनसे सोंनाय फिननाय जायो। मख’नो गोनांदि थामथि गोजोन बि टि आर गोरोबथायाव गरेस्वर बियाबनिफ्राय गरेस्वर रेल क्रसिंआव फ्लाइ अभार खालामनायनि मोनथायखौ मोननो हादों आरो बिनि अनगायैबो गरेस्वर बियाबनि सावस्रि फाहामसालिखौ 100 बिसनानि फोजौखां देहा फाहामसालि, गरेस्वर थाउनखौ जौगाखां होनाय, गरेस्वर ओनसोलनि पुतिमारि दैमानि फारनैथिंबो होबथानाय, मोनफ्रोमबो ओनसोलनि लोंनाय दै, लामा-दालां आरो जौगाखां राहानि आबाद मावनाय, गावनि आथिंआव गासंनो हानायनि थाखाय दारिमिनारि राहानि बिथिजों रोंगौथि जौगाहोनायनि सोमोन्दै सोंनाय-फिननाय होलायनाय जायो। बिनि अनगायैबो गुबुन-गुबुन गेदेर-फिसा मोनफ्रोमबो हारि-माहारिनो समान मोन्थाय, जौगाथायनि मोन्थाय, हानि मोन्थाय, राजखान्थियारि मोनथायफोरनि सायाव गुवारै सावरायनाय जायो।